En 20-årig mand havde besøg af to venner - en mand og en kvinde - i sin lejlighed på Christian Pedersens Vej i Sæby, da det ved 20.30-tiden ringede på døren, og syv-otte maskerede mænd trængte ind og krævede værdier. Det oplyser P4 Nordjylland. De tre unge blev slået og sparket og truet med knive til at udlevere fladskærms-tv, playstation, mobiltelefoner og kontanter med mere. På et tidspunkt ringede det på døren, og de maskerede røvere flygtede ud gennem et soveværelsesdør. De tre unge fik ved overfaldet adskillige slag og spark og den 20-årig beboer i lejligheden har muligvis brækket næsen. De maskerede hjemmerøvere beskrives som mørke i huden, bortset fra en som var hvid. De talte dansk, men med udenlandsk accent. De er mellem 17 og 19 år, og de var iført elefanthuer, tørklæder og hættetrøjer.

Opsummering:
Tre unge i en lejlighed i Sæby blev i aftes overfaldet af
maskerede røvere, der trængte ind i lejligheden.